BPA står for Borgerstyret Personlig Assistance og er en hjælpeordning for dig, der har et psykisk- eller fysisk handicap, som medfører en betydelig nedsat funktionsevne.
Ordningen, der tilbyder Borgerstyret Personlig Assistance, har til formål at sikre en så normal og selvstændig hverdag som det overhovedet er muligt for dig, der har behovet. Det vil også sige, at du stadig skal bo hjemme i din egen bolig.
Med BPA skal du selv ansætte den hjælp, du har behov for og fået bevilget. Du skal således selv fungere som arbejdsgiver og arbejdsleder. Det vil altså sige, at du som minimum skal være i stand til at udvælge, ansætte og afskedige dine personlige hjælpere. Men også udarbejdelse af vagtplaner og jobbeskrivelser samt afholde personalemøder m.v., skal du være i stand til.
Ansvaret som arbejdsgiver, der bl.a. omfatter at administrere opgørelser af arbejdstimer og udbetaling af løn, kan du dog overdrage til enten en privat virksomhed eller et nærtstående familiemedlem, hvis du ønsker det.
Det er kommunen, der afgør hvor meget hjælp, du har behov for og dermed hvor meget tilskud til ordningen, du får bevilget.
BPA har afsæt i Servicelovens §95 og 96 ligesom forgængeren, der hed “Hjælpeordningen”.